Likumprojekts

**Grozījumi Nekustamā īpašuma valsts kadastra likumā**

Izdarīt Nekustamā īpašuma valsts kadastra likumā (Latvijas Republikas Saeimas un Ministru Kabineta Ziņotājs, 2006, 1.nr.; 2008, 7.nr.; 2009, 14.nr.; Latvijas Vēstnesis, 2009, 200.nr.; 2010, 106.nr.; 2012, 50.nr.) šādus grozījumus:

1.Izteikt 1.panta 14.punktu šādā redakcijā:

„14) **Nekustamā īpašuma nosaukums** – ar pašvaldības lēmumu nekustamam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts,  – arī nekustamam īpašumam pilsētā vai ciemu teritorijā piešķirts rekvizīts, kas nav adrese.”

2. Izslēgt 13.panta trešo daļu.

3. Papildināt likumu ar 24.1pantu šādā redakcijā:

„**24.1 pants.** (1) Ierosinot nekustamā īpašuma sastāvā no jauna uzbūvētas būves noteikšanu, izņemot uz deklarācijas pamata, zemes vienību sadali vai apvienošanu viena nekustamā īpašuma sastāvā vai ieraksta par būvi dzēšanu, pamatojoties uz dokumentu, kas apliecina būves neesību apvidū, zemes īpašnieks (kopīpašuma gadījumā visi kopīpašnieki)iesniedz Valsts zemes dienestam iesniegumu, kas vienlaicīgi adresēts zemesgrāmatu nodaļai. Persona iesniegumu iesniedz klātienē Valsts zemes dienestā, uzrādot personu apliecinošu dokumentu, izņemot šā likuma 24.panta ceturtajā daļā noteikto, elektroniskā formā ar drošu elektronisko parakstu vai ar notāra vai bāriņtiesas apliecinātu personas parakstu. Īpašnieka pilnvarotā persona iesniedz pilnvaru ar notāra vai bāriņtiesa apliecinātu parakstu.

(2) Zemes īpašnieks šā panta pirmajā daļā minētajam iesniegumam pievieno apliecinājumu par kancelejas nodevas samaksu zemesgrāmatu nodaļai, ja ierosina nekustamā īpašuma sastāvā no jauna uzbūvētas būves noteikšanu, izņemot uz deklarācijas pamata, zemes vienību sadali vai apvienošanu viena nekustamā īpašuma sastāvā.

(3) Šā panta pirmajā daļā minētais nav attiecināms uz tādu būvju noteikšanu, kuras nav ierakstāmas zemesgrāmatā.”

4. Papildināt likumu ar 48.1 pantu šādā redakcijā:

„**48.1 pants.** Kadastra informācijas sistēmā reģistrē ziņas par jauno tiesisko valdītāju, ja darījuma rezultātā būvi, kas nav ierakstāma zemesgrāmatā, iegūst cita persona. Ziņas ieraksta, pamatojoties uz kadastra subjekta vai ieguvēja iesnieguma pamata, kam pievienots darījuma dokuments notariāla akta formā vai ar notāra vai bāriņtiesas apliecinātu parakstu. Pilnvarotā persona iesniedz pilnvaru ar notāra vai bāriņtiesa apliecinātu parakstu.”

5. Papildināt 55.pantu ar 1.1 daļu šādā redakcijā:

„(11)Valsts zemes dienests kadastra objekta reģistrāciju un kadastra datu aktualizāciju šā likuma 24.1 panta otrajā daļā noteiktajos gadījumos uzsāk pēc kancelejas nodevas samaksas zemesgrāmatu nodaļai.”

6. Papildināt likumu ar 57.2 pantu šādā redakcijā:

„**57.2 pants.** Šā likuma 86.1panta trešās daļas 1. un 2.punktā minētajā gadījumā Valsts zemes dienests Kadastra informācijas sistēmā dzēš ierakstu par zemes kadastrālo uzmērīšanu un aktualizē datus atbilstoši tiem dokumentiem, kādi bija spēkā pirms zemes vienības sadales vai apvienošanas, ja no valsts vienotās datorizētās zemesgrāmatas turētāja saņemta informācija par zemesgrāmatu nodaļas tiesneša lēmumu par zemes īpašnieka iesnieguma atstāšanu bez ievērības, kas likumā noteiktā kārtībā nav pārsūdzēts.”

7. Papildināt likumu ar 86.1 pantu šādā redakcijā:

„**86.1 pants.** (1) Valsts zemes dienests tiešsaistes datu pārraides režīmā nodrošina zemesgrāmatu nodaļām nepieciešamo kadastra informāciju.

(2) Valsts zemes dienests tiešsaistes datu pārraides režīmā nodod Valsts vienotajai datorizētajai zemesgrāmatai Kadastra informācijas sistēmā reģistrēt**os** datus, ja:

1) reģistrētam nekustamajam īpašumam mainīts kadastra numurs;

2) reģistrētam nekustamā īpašuma objektam (zemes vienībai, būvei, telpu grupai) mainīts kadastra apzīmējums;

3) zemes vienībai kadastrālās uzmērīšanas rezultātā precizēta platība, nemainot zemes vienības robežas;

4) precizēta dzīvokļa īpašuma atsevišķā īpašuma kopējā platība, mainoties normatīvajos aktos noteiktajām platības noteikšanas metodēm vai, ja platības izmaiņas saskaņā ar Dzīvokļa īpašuma likumā noteikto neietekmē dzīvokļa īpašumā ietilpstošās kopīpašuma domājamās daļas apmēru;

5) precizēta dzīvokļa īpašuma sastāvā ietilpstošā kopīpašuma domājamā daļa, pamatojoties uz pašvaldības privatizācijas komisijas dokumenta, valsts akciju sabiedrības „Privatizācijas aģentūra” dokumenta pamata, ja konstatētas neprecizitātes privatizācijas procesā;

6) dzēsta būve, pamatojoties uz zemes īpašnieka šā likuma 24.1panta pirmajā daļā minēto iesniegumu un dokumentu, kas apliecina būves neesību apvidū;

7) nekustamā īpašuma objektam noteikta vai mainīta adrese.

(3)Valsts zemes dienests pēc nekustamā īpašuma objekta datu reģistrācijas vai aktualizācijas Kadastra informācijas sistēmā nosūta zemesgrāmatu nodaļai šā likuma 24.1panta pirmajā daļā minēto iesniegumu par:

1) viena nekustamā īpašuma sastāvā esošas zemes vienības sadalīšanu vairākās zemes vienībās;

2) viena nekustamā īpašuma sastāvā esošu vairāku zemes vienību apvienošanu vienā;

3) no jauna uzbūvētas būves ierakstīšanu, izņemot uz deklarācijas pamata;

4) būves dzēšanu, pamatojoties uz dokumentu, kas apliecina būves neesību apvidū.

(4) Zemes īpašnieka iesnieguma, tam pievienojamo dokumentu un citas pieprasītās informācijas nosūtīšanas kārtību nosaka tieslietu ministrs.”

Tieslietu ministrs J.Bordāns

05.02.12. 15:57

671

I.Reizina

67046137, Ingrida.Reizina@tm.gov.lv